Rikunarita-ORG/Wikinium huggingface dataset:
# Սուրբ Վալենտինի օր

| Սուրբ Վալենտինի օր  |
| --- |
|  |
| Տեսակ | տոն |
| Ամսաթիվ | Փետրվարի 14 |
| Անվանված է | Սուրբ Վալենտին |

**Սուրբ Վալենտինի օր** կամ **Բոլոր սիրահարների օր**, տոն, որը փետրվարի 14-ին նշում են աշխարհի կաթոլիկները։ Այն առաջին անգամ հիմնել է Հելասիուս I Հռոմի պապը 496 թվականին և ավելի ուշ հանվեց Կաթոլիկ տոների օրացույցից 1969 թվականին։ Ներկայումս այն տոնում են աշխարհի մոտ 100 երկրում, հիմնականում արևմուտքի երկրներում։ Այն համարվում է աշխատանքային օր բոլոր երկրների համար։

Վալենտինի օրն ի սկզբանե նշվել է որպես պատարագային տոն՝ նվիրված վաղ քրիստոնեական շրջանի սրբերից մեկի՝ Սուրբ Վալենտինիուսի հիշատակին։ Վերջինիս, ըստ ավանդության, դատապարտել էին մահվան զինվորներին գաղտնի պսակադրելու համար։ Ավանդությունն այնուհետ ասում է, որ կալանավայրում նա բուժել է բանտապետի աղջկան, որին էլ հետագայում սիրահարվել է։ Նշվում է նաև, որ մինչև իր դատավճռի ի կատար ածումը նա հրաժեշտի նամակ է թողնում իր սիրած էակին, որի վերջում գրված է լինում «Քո Վալենտին»։ Այսօր Սուրբ Վալենտինի օրն աշխարհի շատ երկրներում պաշտոնապես նշվում է որպես սիրահարների տոն։

## Պատմություն

1797 թվականին բրիտանական հրատարակչությունը թողարկեց «Երիտասարդ տղամարդու Վալենտինի գրողը», որը պարունակում էր բազմաթիվ առաջարկվող սենտիմենտալ բանաստեղծություններ երիտասարդ սիրեկանի համար։ Տպարանները սկսեցին արտադրել սահմանափակ թվով բացիկներ՝ բանաստեղծություններով և էսքիզներով։ 1835 թվականին Միացյալ Թագավորությունում փոստով ուղարկվել է 60000 Վալենտինի բացիկներ։

1840 թվականին սըր Ռոուլենդ Հիլի փոստային բարեփոխումից հետո փոստային նամականիշի գյուտի հետ կապված փոստային գների նվազումը հանգեցրեց ուղարկվող Վալենտինի բացիկների թվի աճին, որոնցից 400,000 ուղարկվեցին դրա գյուտից ընդամենը մեկ տարի անց, և սկիզբ դրեց վալենտիններ ուղարկելու ավելի քիչ անձնական, բայց ավելի տարածված պրակտիկայի։ Սա առաջին անգամ թույլ տվեց անանուն քարտեր փոխանակել, ինչը համարվում է հրապուրիչ պոեզիայի հանկարծակի հայտնվելու պատճառն առաջնային վիկտորիանական դարաշրջանում։

19-րդ դարից սկսած ձեռագիր գրառումները իրենց տեղը զիջել են զանգվածային շնորհավորական բացիկներին։ 19-րդ դարի կեսերին Վալենտինի օրվա առևտուրը ԱՄՆ-ում հետագա առևտրային տոների նախահայրն էր։
1868 թվականին բրիտանական շոկոլադե Cadbury ընկերությունը ստեղծեց Fancy Boxes զարդարված սրտաձեւ տուփ շոկոլադ՝ Վալենտինի օրվա համար։ Լցոնված շոկոլադների տուփերը արագորեն սկսել են ասոցացվել տոնի հետ։ 20-րդ դարի երկրորդ կեսին բացիկների փոխանակման պրակտիկան ընդլայնվեց՝ ներառելով բոլոր տեսակի նվերներ, ինչպես օրինակ՝ ոսկերչական զարդերը։

Վալենտինի վրա ԱՄՆ-ում միջին ծախսերը տարեկան աճում են՝ 108 դոլարից մեկ անձի համար 2010 թվականին հասնելով 131 դոլարի՝ 2013 թվականին։
Հազարամյակի վերջում ինտերնետի վերելքը նոր ավանդույթներ է ստեղծում։ Ամեն տարի միլիոնավոր մարդիկ օգտագործում են թվային գործիքներ Վալենտինի օրվա ողջույնի հաղորդագրություններ ստեղծելու և ուղարկելու համար։ Ոմանք Վալենտինի օրը համարում են առանձնահատուկ տոն՝ դրա առևտրայնացման շնորհիվ։
Ժամանակակից դարաշրջանում, պատարագային կարգով, Լյութերական և Անգլիկան եկեղեցիներն ունեն Սուրբ Վալենտինի օրվա ծառայություն, որը ներառում է ամուսնության երդումների թարմացման կամընտիր ծես։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սուրբ Վալենտինի օր» հոդվածին։ |
# Յոհաննես Օկեգեմ[խմբագրել | խմբագրել կոդը]

| **Յոհաննես Օկեգեմ** |
| --- |
|  |
| Բնօրինակ անուն | ֆրանսերեն՝ Johannes Ockeghem |
| Ծնվել է | 1410[…] Սեն Գիսլեն, Մոնս, Էնո, Բելգիա |
| Երկիր |  Ֆրանսիայի թագավորություն |
| Մահացել է | փետրվարի 6, 1497 Տուր |
| Ժանրեր | Cantus firmus |
| Մասնագիտություն | կոմպոզիտոր |
|  Johannes Ockeghem Վիքիպահեստում |

**Յոհաննես (ժան) դե Օկեգեմ** (հոլ.՝ Ockeghem, Ockenheim, Okeghem), 1410[…], Սեն Գիսլեն, Մոնս, Էնո, Բելգիա - փետրվարի 6, 1497, Տուր), նիդերլանդացի կոմպոզիտոր։ Նիդերանդական դպրոցի խոշորագույն ներկայացուցիչ։

Ստեղծել է խմբերգային պոլիֆոնիայի (մեսսաներ, մոտետներ և այլն) բարձր նմուշներ։ Ժամանակակիցները Օկեգեմին անվանել են կոնտրապունկտի «գլխավոր վարպետ»։ Նա նշանակալիորեն հարստացրել է միջանցիկ իմիտացիայի տեխնիկան, ա կապելլա խմբերգային ոճում հաստատել քառաձայնությունը։ Մաթեմատիկոս (աստղագետ) և փիլիսոփա–նեոպլատոնական Օկագեմը իր կոմպոզիցիաները կառուցել է մաթեմատիկական հաշվարկներով, դրանցում ներմուծել փիլիսոփայական և կրոնական թաքնված սիմվոլիկա։ Հռչակվել են նրա «հանելուկային» կանոնները և բարդ, վիրտուոզ կառուցված խմբերգային երկերը՝ 36-ձայնանի կանոն (չորս 9-ձայնանի կանոնների զուգակցումով), «Տարբեր տոների մեսսա» (հնարավոր է կատարել ցանկացած տոնից) և այլն։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յոհաննես Օկեգեմ» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 12, էջ 534)։*  |
# Պրեսբիտերականություն[խմբագրել | խմբագրել կոդը]

|   |
| --- |
|  |
| Տեսակ | Կալվինականություն |
|  Presbyterianism Վիքիպահեստում |

Ջոն Նոքս
**Պրեսբիտերականություն** կամ **երեցականություն**, կալվինականության ուղղություն՝ առաջացած Շոտլանդիայում, 16-րդ դարում. կուսակցություն 17-րդ դարում՝ անգլիկան հեղափոխության շրջանում։

Հիմնադիրը Ժան Կալվինի աշակերտ Ջոն Նոքսն է։ Պրեսբիտերական եկեղեցին պետական եկեղեցի է դարձել Շոտլանդիայում (1592), Անգլիայում (1644)։ Որպես կուսակցություն՝ պրիսբետականները 17-րդ դարի 60-ական թվականների վերջին հեռացել են քաղաքական ասպարեզից։ Պրեսբետերականները Ինդեպենդենտների (կոնգրեգացիոնալիստներ) հետ միասին կազմել են պուրիտանության միմյանց թշնամի՝ չափավոր և արմատական խմբավորումները։

Պրիսբետականների բարձրագույն մարմինը պրեսբիտերիումն է, որն ունի օրենսդիր, գործադիր և դատական գործառույթներ։ Պրիսբիտերականները Մեծ Բրիտանիայում, Հյուսիսային և Հարավային Ամերիկաների որոշ երկրներում և այլն։ Պրիսբիտերականները և Ռեֆորմատականները 1875 թվականին ստեղծել են իրենց միավորումը։

Իմմանուել Պրեսբիտերական եկեղեցին, որը կառուցվել է 1929 թվականին
## Տես նաև

* Անգլիական հեղափոխություն (1640-1660)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պրեսբիտերականություն» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 425)։*  |
# Ռեմիքս[խմբագրել | խմբագրել կոդը]

**Ռեմիքս** (անգլ.՝ remix), երաժշտական ստեղծագործության ձև, որը թողարկվում է բնօրինակից ուշ՝ ավելի ժամանակակից գործիքավորված տարբերակով։ Երբեմն ստեղծվում է սկզբնական ստեղծագործության որոշ մասեր «խառնելու» ճանապարհով՝ ավելացնելով տարբեր ձայներ, հատուկ էֆեկտներ, կատարելով տեմպի և տոնայնության փոփոխություններ։ Ռեմիքսի առավել հաճախ հանդիպող տիպերն են՝ ռեմիքշինգը, մեգամիքսը (մի քանի երաժշտական ստեղծագործությունների հավաքածու)։

## Պատմություն

Ռեմիքսավորման տեխնիկան զարգացել է ձայնագրող սարքավորումների կատարելագործմանը զուգահեռ։ Հետագայում ի հայտ եկավ մի ամբողջ ուղղություն, որը զբաղված էր նոր աուդիո-արտադրանքի ստացմամբ՝ հնացած եղանակներով ձայնագրված երաժշտական նյութը ժամանակակից սարքավորումներով վերամշակելով։ Սա հանգեցրեց հնչեղության նոր կողմերի զարգացմանը և արդեն հայտնի ստեղծագործությունների որակի բարելավմանը՝ ձայնի մշակման տեխնիկայի վերջին նվաճումների և նոր էֆեկտների օգտագործման հաշվին։

Ավելի ուշ այս խնդրի ավելի լայն վերաիմաստավորումը հանգեցրեց ռեմիքսավորման՝ որպես առանձին ստեղծագործական ուղղության առանձնացմանը։ Դրա նպատակն է ընդլայնել, փոփոխության ենթարկել, երբեմն էլ ռեմիքսի ստեղծագործական մտահղացումը հակադրել երաժշտական ստեղծագործության սկզբնական մտահղացմանը։

Ռեմիքսները հիմնականում պահանջված են փոփ երաժշտությունում, որտեղ ձևավորվել է ռեմիքսացման տարբեր տեխնոլոգիաների մի ամբողջ ուղղություն։ Առաջին ռեմիքսները՝ որպես բնօրինակ երգերի փոփոխված տարբերակներ, ստեղծվել են 1960-ական թվականների վերջերին Ճամայկայում։ Ժամանակակից պարային ռեմիքսները սկիզբ են առնում 1970-ական թվականներից, երբ դիսկո ակումբների համար ի հայտ եկավ ժամանակի հայտնի երգերի ավելի ռիթմիկ և երկար տարբերակների պահանջ։ Հեղինակային իրավունքի սեփականատերերը հաճախ են իրենց երգերի համար ստեղծում ռեմիքսներ ժամանակակից տարբեր երաժշտական ոճերում։

## Ռեմիքս ստեղծողներ

Ռեմիքսներ ստեղծում են հեղինակները (հեղինակային իրավունք ունեցողները) կամ մասնագետները (հեղինակների կամ հեղինակային իրավունք ունեցողների պատվերով)։ Ռեմիքսներ թողարկվում են նաև երգահանների և դիջեյներ կամ ուղղակի երաժշտություն սիրողների կողմից։

## Ծանոթագրություններ

## Արտաքին հղումներ

* Ռեմիքսներ(չաշխատող հղում)
 (MP3, 33,2 МБ, 41:34) « Արխիվացված 2019-05-01 Wayback Machine
* Ինչ է ռեմիքսը. Дискомиксы.ру, 2008.
* Այն մարդկանց կենսագրությունը, որոնք ստեղծում են ռեմիքսներ. Ռուսական ռեմիքսներ, 2011.
# Պարսեր[խմբագրել | խմբագրել կոդը]

| Պարսեր կամ Փարսեր |
| --- |
|  |
| կնոջ տարազ |
| Ընդհանուր քանակ |
|
200 000 |
| Բնակեցում |
|

|  |  |  |
| --- | --- | --- |
|  Հնդկաստան |  |  |
|  Պակիստան |  |  |
|  Իրան |  |  |

 |
| Լեզու(ներ) |
|
գուջարաթի |
| Հավատք(ներ) |
|
Զրադաշտականություն |
| Բարեկամական էթնիկ խմբեր |
|
պարսիկներ |

**Պարսեր** կամ **փարսեր** (գուջարաթերեն՝ પાર્સી [pa։rsi։]), Հնդկաստանում և Պակիստանում զրադաշտականության հետևորդների էթնիկական խումբ, որն ունի պարսկական ծագում։ Թվաքանակը՝ 110 հազ. մարդ (1973)։ Ավանդաբար բնակվում են Հնդկաստանի Գուջարաթ նահանգում, ներկայումս առավելապես բնակվում են Մումբայում (նախկինում՝ Բոմբեյ)։

## Ծեսեր

Պարսերը զրադաշտական են։ Մահացածներին հանձնում են անգղներին՝ հոշոտման, այսպես կոչված լռության աշտարակում (պարսկերեն դախմա/դահմե, دخمه‎‎, ˈdäχ-mä)։ Այդ կառույցը բնակությունից հեռու մի որևէ անապատային վայրում է, որտեղ բաց երկնքի տակ դրվում է դին, հավատալով, որ արևի ճառագայթները մահացածի հոգուն կուղղորդեն դեպի երկինք, իսկ ոսկորները՝ շնորհիվ գիշատիչ լեշակերների, անգղների, արագ կազատվեն քայքայվող մարմնից։ Հետագայում ոսկորները սկսեցին հավաքել այսպես կոչված ոսկրատներում։

Հարսանեկան արարողություն
Այդ ծիսակարգը կատարվում է, որպեսզի չապականվի բնության տարերքներից և ոչ մեկը՝ կրակը, ջուրը, օդը և հողը։

Զրադաշտական կրոնի համար պաշտամունքային առավել մեծ նշանակություն ունի կրակը։ Եվ այն չի կարելի պղծել մահացածի ապականող մարմինը այրելու նպատակով։

Սակայն որոշ դեպքերում ստիպված են լինում խախտել այդ ավանդույթը, որպես կանոն իրենց բնակության երկրներում գործող պետականորեն ընդունված թաղման արարողակարգերով պարտադրված։

Օրինակ, Ֆրեդի Մերկուրիի մարմինը դիակիզվել է, քանի որ բրիտանական օրենսդրությամբ, ինչպես և շատ այլ երկրներում, թաղումը իրականացվում է դիակիզմամբ կամ հուղարկավորությամբ։

## Լեզու

Ներկայումս մայրենի լեզուն՝ պարսերենը, չի պահպանվել, և պարսերը խոսում են գուջարաթերեն, որը Հնդկաստանի 23 պետական լեզուներից մեկն է։ Կանոնիկ/հոգևոր գրականությունը՝ ավեստերեն և պահլավերեն է։

## Հանրաճանաչ պարսեր

* Ֆրեդի Մերկուրի, (անգլ.՝ Freddie Mercury, Ֆարռուխ Բուլսարա) - երաժիշտ, բրիտանական «Queen» ռոք խմբի մենակատար, վոկալիստ
* Զուբին Մեհթա, (անգլ.՝ Zubin Mehta) - դիրիժոր
* Ֆերոզ Գանդի, (անգլ.՝ Feroze Jehangir Gandhi) - հնդիկ քաղաքական գործիչ, Ինդիրա Գանդիի ամուսինը
* Ռոհինթոն Միստրի, (անգլ.՝ Rohinton Mistry) - կանադական գրող
* Ջամշետի Թաթա - Հնդկաստանի Tata Motors խոշոր ավտոմոբիլաշինական ընկերության հիմնադիր
* Սանայա Իրանի - հնդկական դերասանուհի։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պարսեր» հոդվածին։ |
# NBC Universal[խմբագրել | խմբագրել կոդը]

| **NBC Universal** |
| --- |
|  |
|  |
| Տեսակ | դուստր կազմակերպություն և ձեռնարկություն |
| Հիմնադրված է | 2004 և 1926 |
| Հիմնադիր | Ջեներալ էլեկտրիկ և Վիվենդի |
| Վայր | GE Building, Նյու Յորք շրջան, Նյու Յորք, Նյու Յորք, ԱՄՆ |
| Երկիր |  ԱՄՆ |
| Տնօրեն | Steve Burke? |
| Արդյունաբերություն | հեռուստատեսային կենտրոն |
| Հասույթ | 39,2 մլրդ $ (2022) |
| Աշխատողների թիվ | 16 000 մարդ (2020) |
| Մայր ընկերություն | Քոմքասթ |
| Ստորաբաժանումներ | NBCUniversal Television and Streaming |
| Դուստր ընկերություններ | Universal Destinations & Experiences, NBC, Universal Studios, Universal TV?, Peacock? և Fandango? |
| Նախկին | MCA Inc. |
| Սեփականատեր | Քոմքասթ |
| Կայք | nbcuniversal.com​(անգլ.) |
| Մասնակից է | Copyright Alliance? |
|  NBCUniversal Վիքիպահեստում |

**NBCUniversal Media**(նախկինում՝ «NBC Universal, Inc.»), ամերիկյան հեռարձակման ընկերություն, հիմնվել է 2004 թվականի մայիսին NBC ընկերությունը (General Electric ստորաբաժանում) միաձուլվելով ֆրանսիական Vivendi ընկերության Vivendi Universal Entertainment խմբի հետ։ Ջեներալ Էլեկթրիք կորպորացիային պատկանում է **NBC Universal** ընկերության բաժնետոմսերի 80%-ը, իսկ մնացած 20%-ը պատկանում են Vivendi կոնգլոմերատին։ 2009 թ. դեկտեմբերի 3-ին Ջեներալ Էլեկթրիք-ը և Comcast ամերիկյան կաբելային օպերատորը հայտարարեցին NBC Universal-ի բաժնի վաճառքի մասին համաձայնության մասին։ Գործարքի ավարտից հետո Comcast-ը վերահսկում է NBC Universal բաժնետոմսերի 51%-ը, իսկ 40%-ը պատկանում է Ջեներալ Էլեկթրիքին։

## Ծանոթագրություններ

## Արտաքին հղումներ

* Պաշտոնական կայք
* Universal Network International
* NBC City Studios: Burbank, California Արխիվացված 2011-09-27 Wayback Machine

Մեդիա ֆայլեր

|  |  |
| --- | --- |
|  | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **NBC Universal** կատեգորիայում։ |
# Մալիբուի փրկարարները (ֆիլմ, 2017)

| **Մալիբուի փրկարարները** անգլ.՝ Baywatch |
| --- |
|  |
| **Երկիր** |  ԱՄՆ |
| **Ժանր** | կինոկատակերգություն և մարտաֆիլմ |
| **Հիմք** | Baywatch? |
| **Թվական** | հունիսի 1, 2017 և մայիսի 25, 2017 |
| **Լեզու** | անգլերեն |
| **Ռեժիսոր** | Սեթ Գորդոն |
| **Պրոդյուսեր** | Բո Ֆլին |
| **Սցենարի հեղինակ** | Մարկ Սվիֆթ, Դամիան Շենոն և Դագլաս Շվարց |
| **Դերակատարներ** | Դուեյն Ջոնսոն, Զաք Էֆրոն, Ալեքսանդրա Դադարիո, Քելլի Ռորբախ, Պրիանկա Չոպրա, Իլֆենեշ Հադերա, Հանիբալ Բյուրես, Դևիդ Հասելհոֆ, Ջոն Չենատիեմպո, Պամելա Անդերսոն, Յահյա Աբդուկ Մատին II, Բելինդա Պերեգրին, Բրենդոն Լառակուենթ, Իզաբել Գուլար, Շառլոթ ՄակՔինի, Արիան Ֆոսթեր, Վերնոն Դևիս, Սիմոնե Բայլս, Սեթ Գորդոն և Ջոն Բաս |
| **Օպերատոր** | Էրիկ Սթիլբերգ |
| **Երաժշտություն** | Քրիստոֆեր Լեներց |
| **Մոնտաժ** | Փիթեր Ս. Էլիոթ |
| **Պատմվածքի վայր** | Ֆլորիդա |
| **Նկարահանման վայր** | Կալիֆոռնիա |
| **Կինոընկերություն** | Paramount Pictures, Fremantle, Skydance Media, The Montecito Picture Company և Seven Bucks Productions |
| **Տևողություն** | 119 րոպե |
| Պաշտոնական կայքէջ |
|  Baywatch (film) Վիքիպահեստում |

**«Մալիբուի փրկարարները»** (անգլ.՝ Baywatch), ամերիկյան կատակերգական ֆիլմի ռեժիսոր Սեթ Գորդոնը։ Ֆիլմի պրեմիերան ԱՄՆ-ում տեղի է ունեցել 2017 թվականի մայիսի 25-ին և 2017 թվականի հունիսի 1-ին։

## Սյուժե

Ֆիլմը պատմում է ջրափրկարարական խմբի մասին, որոնք աշխատում են խաղաղ օվկիանոսի ափին։ Նրանք իմանում են, որ խոշոր նավթային ընկերությունը ֆինանսական նկատառումներով մտադիր է քանդել ափը։

## Նկարահանումներ

Հիմնական նկարահանումները սկսվել են 2016 թվականի փետրվարի 22-ին ֆլորիդայի Դիրֆիլդ-բիչ քաղաքում։
Ֆիլմը նկարահանվել է Ջորջիայի Մայամի և Սավաննա քաղաքներում։ 2016 թվականի մարտի վերջին նկարահանումները սկսվեցին Թայբի-Այլենդում։

## Քննադատություն

Ֆիլմը կինոքննադատների կողմից ստացել է բացասական արձագանքներ։ Rotten Tomatoes կայքում ֆիլմը 167 գրախոսական հոդվածների միջին միավորով 10-ից 4-ը ունի 20% վարկանիշ։ Metacritic կայքում ֆիլմը 46 կինոքննադատների կողմից ունի 100-ից 38 գնահատական, որը համապատասխանում է ընդհանուր առմամբ բացասական արձագանքների։ Cinemascore կայքում հանդիսատեսը գնահատել է ֆիլմը B+` A+-ից մինչ F սանդղակով։
Roling Stone ամսագրում փիթեր Տրեվերսը գովաբանեց դերասանների խաղը, սակայն ֆիլմը այդքան էլ հաջող չէր։ Ռիչարդ Ռոպերը Chicago Sun-times-ում ֆիլմին տվեց 4-ից 1,5 աստղ։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մալիբուի փրկարարները (ֆիլմ, 2017)» հոդվածին։ |
# Amazon Game Studios

| **Amazon Game Studios** |
| --- |
|  |
| Տեսակ | ձեռնարկության բաժին |
| Հիմնադրված է | օգոստոսի 7, 2012 |
| Վայր | Սիեթլ, Վաշինգտոն, ԱՄՆ |
| Արդյունաբերություն | տեսախաղերի արդյունաբերություն |
| Մայր ընկերություն | Ամազոն |
| Դուստր ընկերություններ | Amazon Games Orange County և Relentless Studios? |
| Սեփականատեր | Ամազոն |
| Կայք | amazongamestudios.com​(անգլ.) |

**Amazon Game Studios**, Amazon-ի ենթակառուցվածք, որը զբաղվում է համակարգչային խաղերի մշակմամբ։

Ընկերությունը հիմնադրվել է 2011 թվականին, երբ Amazon-ը բացեց Amazon Appstore-ը, և սկսեց վարձել մշակողներ բջջային խաղերի մշակման համար։ 2012 թվականին Amazon Game Studios-ը թողարկեց *Living Classics* խաղը, նախատեսված Facebook սոցալիական ցանցի համար։

## Խաղերի ցանկ

| Թվական | Անվանում | Պլատֆորմ | Ծանոթագրություն |
| --- | --- | --- | --- |
| 2010 | *Airport Mania: First Flight* | Reflexive Entertainment South Wind Games | Amazon Appstore |
| 2011 | *Airport Mania 2: Wild Trips* | Reflexive Entertainment South Wind Games | Amazon Appstore |
| 2012 | *Air Patriots* | Reflexive Entertainment | Amazon Appstore |
| *Simplz: Zoo* | Reflexive Entertainment | Amazon Appstore |
| *Lucky's Escape* | Reflexive Entertainment | Amazon Appstore |
| *Living Classics* | Amazon Game Studios | Facebook |
| 2014 | *To-Fu Fury* | Amazon Game Studios | Amazon Appstore, iOS App Store |
| *Tales From Deep Space* | Amazon Game Studios | Amazon Appstore |
| *Sev Zero* | Amazon Game Studios | Amazon Appstore, Google Play, iOS App Store |
| 2015 | *Lost Within* | Amazon Game Studios | Amazon Appstore, iOS App Store |
| *Til Morning's Light* | Amazon Game Studios WayForward | Amazon Appstore |
| 2018 | *Dragon's Lair* | Amazon Game Studios Seattle | Twitch Extension |
| 2019 | *The Grand Tour Game* | Amazon Game Studios Seattle | PlayStation 4, Xbox One |
| 2021 | *New World* | Amazon Game Studios Orange County |

|  |
| --- |
| Microsoft Windows |

 |
| Չեղարկված | Nova | Amazon Game Studios |  |
| Չեղարկված | Intensity | Amazon Game Studios |  |
| Չեղարկված | *Breakaway* | Amazon Game Studios Orange County |  |
| Չեղարկված | *Crucible* | Relentless Studios | Windows |
| Չեղարկված | *Lord of the Rings MMO* | Amazon Game Studios |  |

## Ծանոթագրություններ
# Թամիլական Ամանոր[խմբագրել | խմբագրել կոդը]

| Թամիլական Ամանոր  |
| --- |
|  |
| Տեսակ | տոն, Ամանոր և պետական տոն |
| Ամսաթիվ | Ապրիլի 14 |

**Թամիլական Ամանոր** կամ **Պուտանդի** ( թամիլերեն՝ புத்தாண்டு), տոն, որը թամիլները նշում են հնդկական Թամիլնադու նահանգում, Շրի Լանկայում, ինչպես նաև այլ երկրներում, որտեղ կան բազմաթիվ թամիլական համայնքներ՝ Մալայզայում, Սինգապուրում և Մավրիկոսում։ Թամիլական Նոր տարվա ամսաթիվը հիմնված է թամիլական ավանդական օրացույցի վրա, հաջորդում է նիրայանաներին կամ գիշերահավասարին և ըստ Գրիգորյան օրացույցի՝ համապատասխանում է ապրիլի 14-ին։ Այս տոնը պետական կարգավիճակ ունի Շրի Լանկայում և Թամիլնադում։

Թամիլական Նոր տարվա տոնակատարության մասին հիշատակությունները և թամիլական օրացույցի նկարագրությունները պահպանվում են վաղ թամիլական գրականության մեջ, մասնավորապես Նակիրարի ստեղծագործություններում։ 8-րդ դարով թվագրվող «Շիլափադիկարամ» բանաստեղծության մեջ կարելի է գտնել կենդանակերպի տասներկու նշանների նկարագրությունը, իսկ հնդկական արևային օրացույցը, այն տեսքով, որով այն հայտնի է այսօր, նկարագրվում է «Մանիմեկալայ» էպոսում։

Թամիլական ամանորի գալուստը նշանավորվում է մանգոյի սեզոնի մեկնարկով և Նիմ ծառի ծաղկմամբ, որոնք թամիլները օգտագործում են իրենց տները զարդարելու համար։ Թամիլական Նոր տարվա օրը հնդկական տաճարներ ունեցող այնպիսի քաղաքներում, ինչպիսիք են Կումբակոնամը, Տիրուչիրապալին և Կանչիփուրամը, անցկացվում են կառքերի շքեղ փառատոներ։ Տոնը ավելի մեծածավալ է նշվում Մադուրայի հանրահայտ Մինակշի տաճարում։

Շրի Լանկայում ապող թամիլները Ամանորի տոնակատարության ընթացքում կատարվում են քայ-վիշեշամ ծիսակատարությունը, որի ընթացքում ընտանիքի ավագ անդամները գումար են տալիս չամուսնացած երեխաներին և մյուս կրտսեր հարազատներին։ Այդ ժամանակ անցկացվում է նաև արպոդուի ծիսակատարությունը`հողի առաջին հերկումը նոր ցանքս ստանալու համար։ Ամանորի օրը Արևը Ձկներ կենդանակերպի նշանից տեղափոխվում է դեպի Խոյ կենդանակերպի նշանը, ինչը շատ բարենպաստ ժամանակ համարվում է ցանկացած նախաձեռնության համար։ Այդ օրը Շրի Լանկանյի թամիլները նաև բուժիչ դեղաբույսերից լոգանք են ընդունում, իսկ թամիլական գյուղերում երիտասարդներն ու երեխաները խաղում են փոր-թենքայ կամ «կոկոսի մարտեր» խաղը։ Տոնի նպատակներից մեկը ընտանեկան կապերի ամրապնդումն է։ Հետևաբար այդ օրը երեխաները այցելում են իրենց ծնողներին, ընտանիքները հավաքվում են միասին և նշում տոնը։

## Ծանոթագրություններ
# Z սերունդ[խմբագրել | խմբագրել կոդը]

Z սերունդ
**Generation Z(նաև հայտնի է, որպես «Homelanders»**
, «Homeland Generation»
 կամ «New Silent Generation»
), տերմին, որն օգտագործվում է այն մարդկանց համար,ծնվել է Մոտավորապես 1990-ականների կեսերից մինչև 2010-ականների սկիզբը (1997 թվականների ծննդյան ամսաթվերի ստորին սահմանները, 2012 թվականների վերին սահմանները և նույնիսկ ավելի ուշ)։ Համապատասխանում է սերունդների թեորեմին, որը ստեղծվել է Ուիլյամ Շտրաուսի և Նեիլ Հոուվի կողմից։

## Ընդհանուր գծեր և հատկանշանական նորամուծություններ

Z սերնդի ներկայացուցիչները ակտիվորեն օգտագործում են պլանշետներ, iPad, VR- և 3D իրականություն։ «Z սերունդ» տերմինը համապատասխանում է «թվային մարդ» հասկացությունը։ Z սերունդը հետաքրքրվում է գիտությունով և տեխնոլոգիաներով (օրինակ, ենթադրվում է, որ այդ սերնդի ներկայացուցիչները կզբաղվեն ինժեներա-տեխնիկական հարցերով, բիոբժշկությամբ, ռոբոտատեխնիկայով), ինչպես նաև արվեստով։ Նաև ենթադրվում է, որ սերունդը կլինի խնայող և կունենան առողջ ապրելակերպ։

Սովորաբար Z սերնդի ներկայացուցիչները X սերնդի երեխաներն են։ Ինչը X սերնդի ներկայացուցիչները անվանում էին «նոր տեխնոլոգիաներ» կամ «ապագայի տեխնոլոգիաներ», ապա դրանք Z սերնդի համար արդեն սովորական տեխնոլոգիաներ են։ Այս սերունդը անվանում են նաև թվային սերունդ։ Z սերնդի ներկայացուցիչների ծնողներին նաև անվանում են թվային ներգաղթայլներ, քանի որ նրանց ժամանակ այդպիսի տեխնոլոգիաներ չկային։ Հիմա համացանցը չի սահմանափակվում տան համակարգիչով և այն կարող է հասանելի լինել ցանկացած վայրում, ի շնորհիվ բջջային հեռախոսների, սմարթֆոնների կամ գրապանային սարքավորումների, որոնցից է PSP-ը։ Նաև Z մարդիկ, առաջինն են, որ ծնվել են գլոբալացման և պոստմոդեռնիզմի ժամանակաշրջանում։ Նաև նշվում է, որ Z սերնդի երեխաների շատ ծնողներ աշխատում են ոչ լրիվ աշխատանքային օր կամ աշխատում են ազատ գրաֆիկով, ավելի շատ ուշադրություն դարձնելով երեխաների դաստիարակության վրա։ Ընկերությունում ավելի շատ ուշադրություն է դարձվում անվտանգությանը։

## Z սերնդից հետո

Հաջորդ սերունդը ալֆան է, որը սկսվում է մոտավորապես 2013 թվականից ու շարունակվում մինչեւ 2025 թվականը։ Տեսակետ կա, որ այն նման կլինի բեյբի-բումերի սերնդին։

## Ծանոթագրություններ

## Գրականություն

* Neil Howe, William Srauss. The history of American future 1584 to 2069. — Harper Perrenial, 1997.
* Neil Howe. The winter of history: An Interview with Neil Howe on «The fourth turning». — Lifecourse Associates, 2009.
* Е. Шамис, Е. Никонов. Теория поколений: Необыкновенный Икс. — М.: Синергия, 2016. — ISBN 978-5-425-70254-8.

## Արտաքին հղումներ

* Детские неожиданности
* Игрек неизвестный
* Молчаливые «Бэби-Бумеры» против XYZ: как разные поколения смотрят телевидение?

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Z սերունդ» հոդվածին։ |